《春郊》
明代·张元凯

青门不种故侯瓜，但着青袍玩岁华。郭外啼莺芳草路，水边高柳丽人家。

布衣十日平原饮，彩笔三春上苑花。白傅一生空放达，悔将清泪湿琵琶。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。